1. **เกณฑ์การจัดทำข้อมูลทางการเงินระหว่างกาล**

ข้อมูลทางการเงินระหว่างกาลนี้ได้จัดทำขึ้นในรูปแบบย่อและตามมาตรฐานการบัญชีฉบับที่ 34 (ปรับปรุง\_2561) เรื่อง“การรายงานทางการเงินระหว่างกาล” รวมถึงการตีความและแนวปฏิบัติทางการบัญชีที่ประกาศใช้โดยสภาวิชาชีพบัญชี กฎระเบียบและประกาศคณะกรรมการกำกับหลักทรัพย์และตลาดหลักทรัพย์ และประกาศกรมพัฒนาธุรกิจการค้าที่เกี่ยวข้อง

ข้อมูลทางการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินสำหรับปีสิ้นสุดวันที่ 31 ธันวาคม 2561 โดยเน้นการให้ข้อมูลที่เป็นปัจจุบันเกี่ยวกับกิจกรรม เหตุการณ์ และสถานการณ์ใหม่ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ดังนั้น ข้อมูลทางการเงินระหว่างกาลนี้ควรต้องอ่านควบคู่กับงบการเงินสำหรับปีสิ้นสุดวันที่ 31 ธันวาคม 2561

เพื่อความสะดวกของผู้อ่าน ข้อมูลทางการเงินระหว่างกาลฉบับภาษาอังกฤษได้ถูกจัดทำขึ้นจากข้อมูลทางการเงินระหว่างกาลฉบับภาษาไทยนี้ ซึ่งได้นำเสนอเพื่อวัตถุประสงค์ของการรายงานทางการเงินเพื่อใช้ในประเทศ

เริ่มตั้งแต่วันที่ 1 มกราคม 2562 บริษัทได้ถือปฏิบัติตามมาตรฐานการบัญชีและมาตรฐานการรายงานทางการเงินรวมถึงการตีความมาตรฐานการบัญชีและการตีความมาตรฐานการรายงานทางการเงินที่ออกและปรับปรุงใหม่โดยสภาวิชาชีพบัญชี ซึ่งมีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2562 ทั้งนี้ การนำมาตรฐานการบัญชีและมาตรฐานการรายงานทางการเงินรวมถึงการตีความมาตรฐานการบัญชีและการตีความมาตรฐานการรายงานทางการเงินที่ออกและปรับปรุงใหม่ดังกล่าวข้างต้นมาเริ่มถือปฏิบัติไม่มีผลกระทบที่เป็นสาระสำคัญต่อบริษัท

ฝ่ายบริหารของบริษัทอยู่ระหว่างการประเมินและพิจารณาผลกระทบของการนำมาตรฐานการรายงานทางการเงิน (กลุ่มเครื่องมือทางการเงิน) จำนวน 5 ฉบับและมาตรฐานการรายงานทางการเงินฉบับที่ 16 “สัญญาเช่า” ที่ออกใหม่ซึ่งจะมีผลบังคับใช้ในปี 2563 โดยบริษัทยังไม่ได้นำมาเริ่มถือปฏิบัติในการจัดทำข้อมูลทางการเงินระหว่างกาลนี้และไม่มีนโยบายในการนำมาเริ่มถือปฏิบัติก่อนวันที่มีผลบังคับใช้

|  |  |
| --- | --- |
|  |  |

1. **สรุปนโยบายการบัญชีที่สำคัญ**

บริษัทได้ใช้นโยบายการบัญชีที่สำคัญและวิธีการคำนวณต่างๆ ในการจัดทำข้อมูลทางการเงินระหว่างกาลสำหรับงวดสามเดือนสิ้นสุดวันที่ 31 มีนาคม 2562 และ 2561 เช่นเดียวกับที่ใช้ในการจัดทำงบการเงินสำหรับปีสิ้นสุดวันที่ 31 ธันวาคม 2561 ยกเว้นการนำมาตรฐานการบัญชีและมาตรฐานการรายงานทางการเงินรวมถึงการตีความมาตรฐานการบัญชีและการตีความมาตรฐานการรายงานทางการเงินที่ออกและปรับปรุงใหม่ตามที่กล่าวในหมายเหตุ 1 มาเริ่มถือปฏิบัติซึ่งไม่มีผลกระทบที่เป็นสาระสำคัญต่อบริษัท

1. **รายการบัญชีกับบุคคลที่เกี่ยวข้องกัน**

รายการบัญชีที่มีสาระสำคัญที่เกิดขึ้นกับบุคคลที่เกี่ยวข้องกันสำหรับงวดสามเดือนสิ้นสุดวันที่ 31 มีนาคม 2562 และ 2561 มีดังนี้

|  | พันบาท | | |
| --- | --- | --- | --- |
|  | 2562 |  | 2561 |
| **ค่าตอบแทนผู้บริหารที่สำคัญ** |  |  |  |
| * ผลประโยชน์ระยะสั้น | 6,659 |  | 8,273 |
| * ผลประโยชน์หลังออกจากงาน | 653 |  | 1,051 |
| รวม | 7,312 |  | 9,324 |

1. **ลูกหนี้การค้า**

ลูกหนี้การค้า ณ วันที่ 31 มีนาคม 2562 และวันที่ 31 ธันวาคม 2561 แยกตามอายุหนี้ที่ค้างชำระได้ดังนี้

|  |  |  |  |
| --- | --- | --- | --- |
|  | พันบาท | | |
|  | 2562 |  | 2561 |
| ยังไม่ครบกำหนดชำระ | 136,448 |  | 146,501 |
| ค้างชำระ : |  |  |  |
| ไม่เกิน 3 เดือน | 63,238 |  | 65,312 |
| ระหว่าง 3 เดือนถึง 6 เดือน | 28,018 |  | 19,728 |
| ระหว่าง 6 เดือนถึง 12 เดือน | 14,027 |  | 12,114 |
| เกินกว่า 12 เดือน | 6,249 |  | 4,905 |
| รวม | 247,980 |  | 248,560 |
| หัก ค่าเผื่อหนี้สงสัยจะสูญ | ( 6,249) |  | ( 4,906) |
| สุทธิ | 241,731 |  | 243,654 |

1. **ค่าใช้จ่ายค้างจ่ายและหนี้สินหมุนเวียนอื่น**

ค่าใช้จ่ายค้างจ่ายและหนี้สินหมุนเวียนอื่น ณ วันที่ 31 มีนาคม 2562 และวันที่ 31 ธันวาคม 2561 มีดังนี้

|  |  |  |  |
| --- | --- | --- | --- |
|  | พันบาท | | |
|  | 2562 |  | 2561 |
| เจ้าหนี้อื่น | 6,204 |  | 8,879 |
| ค่าใช้จ่ายและส่วนลดในการรับเงินค้างจ่าย | 3,384 |  | 5,889 |
| โบนัสพนักงานค้างจ่าย | 3,452 |  | 4,532 |
| เจ้าหนี้กรมสรรพากร | 3,351 |  | 1,963 |
| ค่านายหน้าค้างจ่าย | 2,822 |  | 3,316 |
| เงินรับล่วงหน้าค่าสินค้า | 388 |  | 1,601 |
| อื่นๆ | 1,417 |  | 1,013 |
| รวม | 21,018 |  | 27,193 |

1. **หนี้สินผลประโยชน์พนักงานหลังออกจากงาน**

รายการเคลื่อนไหวของหนี้สินผลประโยชน์พนักงานหลังออกจากงานสำหรับงวดสามเดือนสิ้นสุดวันที่ 31 มีนาคม 2562 และ 2561 มีดังนี้

|  |  |  |  |
| --- | --- | --- | --- |
|  | พันบาท | | |
|  | 2562 |  | 2561 |
| หนี้สินผลประโยชน์ของพนักงานหลังออกจากงาน ณ วันที่ 1 มกราคม | 14,313 |  | 15,454 |
| ต้นทุนบริการปัจจุบัน | 381 |  | 698 |
| ต้นทุนดอกเบี้ย | 96 |  | 74 |
| ค่าใช้จ่ายที่รับรู้เป็นรายการกำไรหรือขาดทุนในงบกำไรขาดทุนเบ็ดเสร็จ | 477 |  | 772 |
| กำไรจากการวัดมูลค่าประมาณการตามหลักคณิตศาสตร์ประกันภัย | ( 2,377) |  | - |
| ผลประโยชน์ของพนักงานที่จ่ายชำระในระหว่างงวด | ( 398) |  | - |
| หนี้สินผลประโยชน์พนักงานหลังออกจากงาน ณ วันที่ 31 มีนาคม | 12,015 |  | 16,226 |

กำไรจากการวัดมูลค่าประมาณการตามหลักคณิตศาสตร์ประกันภัยข้างต้นประกอบด้วย (1) กำไรจากการปรับปรุงประสบการณ์เป็นจำนวนเงินประมาณ 4,727 พันบาท (2) กำไรจากการเปลี่ยนแปลงของสมมติฐานทางการเงินเป็นจำนวนเงินประมาณ 430 พันบาทและ (3) ขาดทุนจากการเปลี่ยนแปลงของสมมติฐานเชิงประชากรศาสตร์เป็นจำนวนเงินประมาณ 2,780 พันบาท

สมมติฐานที่สำคัญที่ใช้ในการคำนวณหนี้สินผลประโยชน์ของพนักงานหลังออกจากงานในปี 2562 และ 2561 มีดังนี้

อัตราคิดลด ร้อยละ 2.92 และร้อยละ 2.47 ต่อปีในปี 2562 และร้อยละ 1.93 ต่อปีในปี 2561

อัตราการขึ้นเงินเดือน ร้อยละ 5 ต่อปีในปี 2562 และร้อยละ 6 ต่อปีในปี 2561

อัตราการหมุนเวียนของพนักงาน ร้อยละ 2.87 - 34.38 ต่อปีในปี 2562 และร้อยละ 6 - 31 ต่อปีในปี 2561

ทั้งนี้ การเปลี่ยนแปลงของสมมติฐานที่สำคัญข้างต้นอาจมีผลต่อความอ่อนไหวของยอดคงเหลือของประมาณการหนี้สินผลประโยชน์พนักงานหลังออกจากงานซึ่งอาศัยข้อมูลตามรายงานการคำนวณของนักคณิตศาสตร์ประกันภัยดังนี้

|  |  |  |  |  |
| --- | --- | --- | --- | --- |
|  |  | หนี้สินอาจเพิ่มขึ้น (ลดลง) จากการ  เปลี่ยนแปลงของสมมติฐาน (พันบาท) | | |
| สมมติฐานที่สำคัญ |  | หากสมมติฐานเพิ่มขึ้น |  | หากสมมติฐานลดลง |
| อัตราคิดลด (เพิ่มขึ้น/ลดลงร้อยละ 0.5) | (433) | 469 |
| อัตราการขึ้นเงินเดือน (เพิ่มขึ้น/ลดลงร้อยละ 1.0) |  | 895 |  | (779) |
| อัตราการหมุนเวียนของพนักงาน (เพิ่มขึ้น/ลดลงร้อยละ 20.0) |  | (790) |  | 948 |

ในระหว่างปี 2561 สภานิติบัญญัติแห่งชาติได้อนุมัติและเห็นชอบให้มีการแก้ไขพระราชบัญญัติคุ้มครองแรงงาน พ.ศ. 2541 ในบางเรื่องซึ่งรวมถึงการเพิ่มค่าชดเชยให้แก่ลูกจ้างที่ทำงานมาเป็นระยะเวลาตั้งแต่ 20 ปีขึ้นไปจากเดิมเท่ากับอัตราค่าจ้างจำนวน 300 วันเป็นอัตราใหม่เท่ากับ 400 วันซึ่งต่อมาได้ถูกประกาศกำหนดเป็นกฎหมายในช่วงต้นเดือนเมษายน 2562 และมีผลบังคับใช้ในช่วงต้นเดือนพฤษภาคม 2562 ทั้งนี้ ฝ่ายบริหารของบริษัทได้ใช้ดุลยพินิจพิจารณาแล้วว่าการแก้ไขโครงการผลประโยชน์ของพนักงานดังกล่าว (การแก้ไขกฏหมาย) ได้เกิดขึ้นและมีผลบังคับใช้ใน ไตรมาสที่ 2 ของปี 2562 บริษัทจึงบันทึกต้นทุนบริการในอดีตส่วนที่เป็นผลจากการแก้ไขโครงการซึ่งมีจำนวนประมาณ 1.7 ล้านบาทในไตรมาสที่ 2 ของปี 2562 ซึ่งจะส่งผลให้ยอดคงเหลือของประมาณการหนี้สินผลประโยชน์ของพนักงานหลังออกจากงานเพิ่มขึ้นจากยอด ณ วันที่ 31 มีนาคม 2562 ด้วยจำนวนเงินดังกล่าว

1. **ภาษีเงินได้**

ภาษีเงินได้นิติบุคคลที่บันทึกเป็นค่าใช้จ่าย (รายได้) สำหรับงวดสามเดือนสิ้นสุดวันที่ 31 มีนาคม 2562 และ 2561 ประกอบด้วยรายการดังนี้

|  |  |  |  |  |
| --- | --- | --- | --- | --- |
|  |  | พันบาท | | |
|  |  | 2562 |  | 2561 |
| ภาษีเงินได้ที่คำนวณจากกำไรทางบัญชี |  | 5,547 |  | 2,302 |
| ผลกระทบจากรายการที่ถือเป็นรายจ่ายทางภาษีไม่ได้ |  | 1,240 |  | 388 |
| ผลกระทบจากรายการที่สามารถหักเป็นรายจ่ายทางภาษีได้เพิ่มเติม |  | ( 80) |  | ( 14) |
| ภาษีเงินได้ของงวดปัจจุบันที่คำนวณจากกำไรทางภาษี |  | 6,707 |  | 2,676 |
| สินทรัพย์ภาษีเงินได้รอการตัดบัญชีเพิ่มขึ้น |  | ( 645) |  | ( 336) |
| ภาษีเงินได้ที่แสดงเป็นรายการกำไรหรือขาดทุนในงบกำไรขาดทุนเบ็ดเสร็จ |  | 6,062 |  | 2,340 |
|  |  |  |  |  |
| สินทรัพย์ภาษีเงินได้รอการตัดบัญชีลดลงในส่วนของกำไรเบ็ดเสร็จอื่น |  | 475 |  | - |

สินทรัพย์ภาษีเงินได้รอการตัดบัญชีที่แสดงในงบแสดงฐานะการเงิน ณ วันที่ 31 มีนาคม 2562 และวันที่ 31 ธันวาคม 2561 มีดังนี้

|  |  |  |  |  |
| --- | --- | --- | --- | --- |
|  |  | พันบาท | | |
|  |  | 2562 |  | 2561 |
| ผลกระทบของรายการซึ่งยังไม่สามารถถือเป็นรายจ่ายทางภาษี |  |  |  |  |
| - ค่าเผื่อหนี้สงสัยจะสูญ |  | 1,250 |  | 981 |
| - ค่าเผื่อสินค้าเสื่อมสภาพ |  | 1,042 |  | 681 |
| - หนี้สินผลประโยชน์ของพนักงานหลังออกจากงาน |  | 2,403 |  | 2,863 |
| รวม |  | 4,695 |  | 4,525 |

1. **ข้อมูลทางการเงินจำแนกตามส่วนงานดำเนินงาน**

งบกำไรขาดทุนซึ่งเน้นในส่วนของกำไรขั้นต้นเป็นข้อมูลทางการเงินที่สำคัญและเป็นข้อมูลหลักของบริษัทซึ่งถูกนำเสนอให้กับผู้มีอำนาจการตัดสินใจสูงสุดด้านการเงินอย่างสม่ำเสมอและถูกใช้ในการประเมินผลการดำเนินงานของส่วนงาน บริษัทมีส่วนดำเนินงาน (ซึ่งกำหนดจากส่วนงานที่รายงานเป็นการภายใน) ที่มีสัดส่วนเป็นสาระสำคัญสองส่วนงานคือ (1) อุปกรณ์และวัสดุสิ้นเปลืองและ (2) อุปกรณ์และเครื่องมือทางการแพทย์ บริษัทไม่มีรายการโอนระหว่างส่วนงาน นอกจากนี้ บริษัทไม่สามารถจำแนกข้อมูลสินทรัพย์และหนี้สินตามส่วนงานได้โดยไม่มีต้นทุนที่เกินจำเป็น

*ข้อมูลเกี่ยวกับส่วนงานดำเนินงานเชิงผลิตภัณฑ์สำหรับงวดสามเดือนสิ้นสุดวันที่ 31 มีนาคม 2562 และ 2561 มีดังนี้*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | พันบาท | | | | | | | | | | |
|  | อุปกรณ์และวัสดุสิ้นเปลือง | | |  | อุปกรณ์และเครื่องมือ  ทางการแพทย์ | | |  | รวม | | |
|  | 2562 |  | 2561 |  | 2562 |  | 2561 |  | 2562 |  | 2561 |
| รายได้จากการขาย - สุทธิ | 185,957 |  | 123,105 |  | 14,561 |  | 23,664 |  | 200,518 |  | 146,769 |
| ค่าใช้จ่ายตามส่วนงาน - ต้นทุนขาย | ( 112,160) |  | ( 70,186) |  | ( 12,471) |  | ( 14,513) |  | ( 124,631) |  | ( 84,699) |
| ผลได้ตามส่วนงาน | 73,797 |  | 52,919 |  | 2,090 |  | 9,151 |  | 75,887 |  | 62,070 |
| บวก รายได้ที่ไม่ได้ปันส่วน |  |  |  |  |  |  |  |  |  |  |  |
| - กำไรจากอัตราแลกเปลี่ยน |  |  |  |  |  |  |  |  | 3,097 |  | 2,556 |
| - รายได้อื่น |  |  |  |  |  |  |  |  | 103 |  | 186 |
| หัก ค่าใช้จ่ายที่ไม่ได้ปันส่วน |  |  |  |  |  |  |  |  |  |  |  |
| - ต้นทุนในการจัดจำหน่าย |  |  |  |  |  |  |  |  | ( 24,314) |  | (30,469) |
| - ค่าใช้จ่ายในการบริหาร |  |  |  |  |  |  |  |  | ( 25,480) |  | (21,116) |
| - ต้นทุนทางการเงิน |  |  |  |  |  |  |  |  | ( 1,555) |  | ( 1,719) |
| - ค่าใช้จ่ายภาษีเงินได้ |  |  |  |  |  |  |  |  | ( 6,062) |  | ( 2,340) |
| กำไรสำหรับงวด |  |  |  |  |  |  |  |  | 21,676 |  | 9,168 |

ทั้งนี้ เพื่อเป็นการบริหารจัดการเกี่ยวกับการขายและสินค้าคงเหลือให้ได้ประโยชน์สูงสุดแก่กิจการ ในระหว่างงวดสามเดือนสิ้นสุดวันที่ 31 มีนาคม 2562 บริษัทได้ตัดสินใจยกเลิกกลุ่มสินค้าบางรายการที่ซื้อมาจากผู้ขายในต่างประเทศรายหนึ่งและได้ขายสินค้ากลุ่มดังกล่าวทั้งหมดออกไปให้แก่ตัวแทนในประเทศไทยของผู้ขายสินค้าดังกล่าว โดยยอดขาย ต้นทุนขายและกำไรขั้นต้นของสินค้าส่วนที่ขายออกไปซึ่งแสดงรายการเป็นส่วนหนึ่งของผลการดำเนินงานตามส่วนงาน “อุปกรณ์และวัสดุสิ้นเปลือง” และส่วนงาน “อุปกรณ์และเครื่องมือทางการแพทย์” สำหรับงวดสามเดือนสิ้นสุดวันที่ 31 มีนาคม 2562 มีดังนี้+

|  |  |  |  |  |  |
| --- | --- | --- | --- | --- | --- |
|  | พันบาท | | | | |
|  | อุปกรณ์และวัสดุสิ้นเปลือง |  | อุปกรณ์และเครื่องมือ  ทางการแพทย์ |  | รวม |
| รายได้จากการขาย - สุทธิ | 57,000 |  | 8,000 |  | 65,000 |
| ต้นทุนขาย | ( 43,089) |  | ( 6,544) |  | ( 49,633) |
| กำไรขั้นต้น | 13,911 |  | 1,456 |  | 15,367 |

*ข้อมูลเกี่ยวกับส่วนงานดำเนินงานเชิงภูมิศาสตร์สำหรับงวดสามเดือนสิ้นสุดวันที่ 31 มีนาคม 2562 และ 2561*

บริษัทดำเนินธุรกิจในส่วนงานเชิงภูมิศาสตร์เดียวคือ ในประเทศไทย จึงไม่มีการนำเสนอข้อมูลเกี่ยวกับส่วนงานดำเนินงานเชิงภูมิศาสตร์ในข้อมูลทางการเงินระหว่างกาลนี้

บริษัทไม่มีสินทรัพย์ไม่หมุนเวียนใดๆ ที่ตั้งอยู่ในประเทศอื่นนอกเหนือจากประเทศไทย

*ข้อมูลเกี่ยวกับลูกค้ารายใหญ่ (ลูกค้าที่มียอดรายการค้าเกินกว่าร้อยละ 10 ของยอดรายการค้ารวม) สำหรับงวดสามเดือนสิ้นสุดวันที่ 31 มีนาคม 2562 และ 2561*

บริษัทไม่มีรายการค้ากับลูกค้ารายใหญ่ จึงไม่มีการนำเสนอข้อมูลเกี่ยวกับลูกค้ารายใหญ่ในข้อมูลทางการเงินระหว่างกาลนี้

1. **อื่น ๆ**

ณ วันที่ 31 มีนาคม 2562 บริษัทมี

1. ภาระผูกพันจากสัญญาเช่าและบริการที่เกี่ยวข้องสำหรับการเช่าที่ดินและอาคารคลังเก็บสินค้าของบริษัทกับบริษัทในประเทศแห่งหนึ่ง สัญญาดังกล่าวมีกำหนดระยะเวลา 6 ปีซึ่งจะสิ้นสุดลงในวันที่ 31 พฤษภาคม 2564 นอกจากนี้ บริษัทได้จ่ายเงินประกันการเช่าและบริการแก่ผู้ให้เช่าเป็นจำนวนเงินประมาณ 1.1 ล้านบาทซึ่งแสดงรายการเป็นส่วนหนึ่งของ “สินทรัพย์ไม่หมุนเวียนอื่น” ในงบแสดงฐานะการเงิน บริษัทผูกพันที่จะต้องจ่ายค่าเช่าและค่าบริการภายใต้สัญญาดังกล่าวดังต่อไปนี้

|  |  |
| --- | --- |
|  | พันบาท |
| ครบกำหนดชำระภายในหนึ่งปี | 4,277 |
| ครบกำหนดชำระหลังจากหนึ่งปีแต่ไม่เกินห้าปี | 4,989 |
| รวม | 9,266 |

1. เลตเตอร์ออฟเครดิตที่ยังไม่ได้ใช้กับธนาคารในประเทศแห่งหนึ่งเป็นจำนวนเงินประมาณ 1.1 ล้านบาท
2. หนังสือค้ำประกันบริษัทซึ่งออกโดยธนาคารในประเทศสามแห่งให้แก่บริษัทเอกชนและหน่วยงานรัฐบาลหลายแห่งซึ่งเป็นลูกค้าของบริษัทเป็นจำนวนเงินรวมประมาณ 32.6 ล้านบาท
3. สัญญาซื้อเงินตราต่างประเทศล่วงหน้ากับธนาคารในประเทศแห่งหนึ่งซึ่งมีรายละเอียดดังนี้

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| สกุลเงินต่างประเทศ |  | จำนวนเงินสกุลต่างประเทศ |  | จำนวนเงินบาท  คงที่ (พันบาท) |  | มูลค่ายุติธรรม  (พันบาท) |  | ระยะเวลาครบกำหนด |
| ยูโร |  | 208,120 |  | 7,842 |  | 7,442 |  | เมษายน 2562 - พฤษภาคม 2562 |

1. ภาระผูกพันจากการก่อสร้างอาคารสำนักงานแห่งใหม่เป็นจำนวนเงินรวมประมาณ 4.5 ล้านบาท (รวมภาษี มูลค่าเพิ่ม)
2. **เหตุการณ์ภายหลังรอบระยะเวลารายงาน**

ในที่ประชุมสามัญผู้ถือหุ้นเมื่อวันที่ 24 เมษายน 2562 ผู้ถือหุ้นได้มีมติเป็นเอกฉันท์อนุมัติการประกาศจ่ายเงินปันผลจากผลการดำเนินงานปี 2561 ในอัตราหุ้นละประมาณ 0.0974 บาทเป็นเงินรวมประมาณ 30 ล้านบาทให้แก่ผู้ถือหุ้นโดยกำหนดจ่ายเงินปันผลในวันที่ 16 พฤษภาคม 2562

1. **การอนุมัติข้อมูลทางการเงินระหว่างกาล**

ข้อมูลทางการเงินระหว่างกาลนี้ได้รับการอนุมัติให้ออกโดยที่ประชุมคณะกรรมการบริษัทเมื่อวันที่ 10 พฤษภาคม 2562